**ДОГОВОР**

*ПРОЕКТ!*

Днес, …………..2017 г., в гр. Сопот, между:

1.**ОБЩИНА СОПОТ** с адрес: гр. Сопот, ул. „Иван Вазов” № 34, БУЛСТАТ: 115816423, представлявана от Деян Филчев Дойнов – Кмет на Община Сопот и Надежда Тодорова – Гл. счетоводител, наричана по-долу **ВЪЗЛОЖИТЕЛ** от една страна

и

2. **„……………………….“ …………….** със седалище и адрес на управление: гр. ……………….., ул. „…………………..“ №…………... , ЕИК: ……………….., представлявано от ……………………….., в качеството му на Управител, наричано по-долу **ИЗПЪЛНИТЕЛ** от друга,

На основание чл.194, ал. 1, изр. 1 от Закона за обществените поръчки (ЗОП) и утвърден от Кмета протокол …………………….. за избор на ИЗПЪЛНИТЕЛ от представилите оферта, се сключи настоящият договор, с който страните се споразумяха за следното:

**I.ПРЕДМЕТ НА ДОГОВОРА**

**Чл. 1.** (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да извършва в срока по чл. 3, на свой риск срещу възнаграждение, Строителни и монтажни работи (СМР) на други инсталации в Община Сопот, а именно:

1. Автовишка – машиносмяна – 8 часа - включва всички технически необходими дейности, включително: доставка и подмяна (монтаж и демонтаж) на осветителни тела–лампи (натриеви-70/150W, живачни-250W, PEEL-36/55W), ПСУ–запалки, фасонки и дросели; подмяна (монтаж и демонтаж) на ново тяло, проводници и рогатки; търсене и отстраняване на късо съединение;
2. Доставка на ново тяло – LED – 40W;
3. Доставка на рогатка с дължина до 1 м.
4. Доставка на конзола за осветително тяло
5. Доставка на проводник СВТ 3х1,5 мм2 за спусък
6. Доставка на усукан проводник ALR 2х16 мм2
7. Доставка на клема опъвателна
8. Доставка на клема отклонителна
9. Доставка на Кутия за стълб К2

(2) Мястото на изпълнение на договора е Община Сопот.

(3) **ИЗПЪЛНИТЕЛЯТ** се задължава да изпълнява задълженията си *самостоятелно без подизпълнители* **или** *съвместно със следните подизпълнители, посочени в офертата му: .........................; вид на работите от предмета на поръчката, които ще извършва: ………………...; дял в проценти от стойността на обществената поръчка, съответстващ на тези работи: ……% (словом: ………………. процента).*

*1.след сключване на договора и най-късно преди започване на изпълнението му,* ***ИЗПЪЛНИТЕЛЯТ*** *уведомява* ***ВЪЗЛОЖИТЕЛЯ*** *за името, данните за контакт и представителите на подизпълнителите, посочени в офертата.*

*2.****ИЗПЪЛНИТЕЛЯТ*** *уведомява* ***ВЪЗЛОЖИТЕЛЯ*** *за всякакви промени в предоставената информация в хода на изпълнението на поръчката.*

*3. Замяна или включване на подизпълнител по време на изпълнение на договора за обществена поръчка се допуска по изключение, когато възникне необходимост, ако са изпълнени едновременно следните условия:*

*3.1. за новия подизпълнител не са налице основанията за отстраняване в процедурата;*

*3.2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.*

*4. При замяна или включване на подизпълнител* ***ИЗПЪЛНИТЕЛЯТ*** *представя на* ***ВЪЗЛОЖИТЕЛЯ*** *всички документи, които доказват изпълнението на условията по т.3.*

*5. В срок до 5 календарни дни от сключване на настоящия договор* ***ИЗПЪЛНИТЕЛЯТ*** *се задължава да сключи договор за подизпълнение с подизпълнителя, посочен в договора.*

*6. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител* ***ИЗПЪЛНИТЕЛЯТ*** *изпраща копие на договора или на допълнителното споразумение на* ***ВЪЗЛОЖИТЕЛЯ*** *заедно с доказателства, че са изпълнени условията по чл. 66, ал. 2 и ал.11 от ЗОП.*

*7.Подизпълнителите нямат право да превъзлагат една или повече от дейностите, които са включени в предмета на договора за подизпълнение.*

***Забележка: Текстът на ал. 3 се оформя по различен начин в зависимост от посоченото в офертата на Изпълнителя.***

**II. СРОКОВЕ**

**Чл. 2** (1) **ИЗПЪЛНИТЕЛЯТ** е длъжен да изпълни в срок **до 24 (двадесет и четири) часа** всяка заявка на **ВЪЗЛОЖИТЕЛЯ**.

(2) Ако за отстраняването на проблема е необходимо повече време, ИЗПЪЛНИТЕЛЯТ е длъжен писмено да уведоми **ВЪЗЛОЖИТЕЛЯ** като обоснове причините за това.

**Чл. 3.** Договорът има действие **до 31.12.2018 г**. или до достигане на сумата от **70000.00 (седемдесет хиляди) лв. без ДДС**, което от събитията настъпи първо.

**III. ЦЕНИ И НАЧИНИ НА ПЛАЩАНЕ**

**Чл. 4.** (1) Единичните цени (без ДДС) за видовете СМР са посочени в офертата на **ИЗПЪЛНИТЕЛЯ**, която е неразделна част от настоящия договор, и са както следва:

1. Автовишка с обхват не по-малко от 25м височина – машиносмяна – 8 часа - включва всички технически необходими дейности, включително: доставка и подмяна (монтаж и демонтаж) на осветителни тела–лампи (натриеви-70/150W, живачни-250W, PEEL-36/55W), ПСУ–запалки, фасонки и дросели; подмяна (монтаж и демонтаж) на ново тяло, проводници и рогатки; търсене и отстраняване на късо съединение; – ………./…../ лв. без ДДС за една машиносмяна;

2. Доставка на ново тяло – LED – 40W – ………./…../ лв. без ДДС за един брой;

3. Доставка на рогатка с дължина до 1 м. – ………./…../ лв. без ДДС за един брой;

4. Доставка на конзола за осветително тяло – ………./…../ лв. без ДДС за един брой;

5. Доставка на проводник СВТ 3х1,5 мм2 за спусък – ………./…../ лв. без ДДС за един метър;

6. Доставка на усукан проводник ALR 2х16 мм2 – ………./…../ лв. без ДДС за един метър;

7. Доставка на клема опъвателна – ………./…../ лв. без ДДС за един брой;

8. Доставка на клема отклонителна – ………./…../ лв. без ДДС за един брой;

9. Доставка на Кутия за стълб К2 – ………./…../ лв. без ДДС за един брой;

(2) **ВЪЗЛОЖИТЕЛЯТ** заплаща извършените работи в срок **до 30 (тридесет) дни** от датата на подписване на представената от **ИЗПЪЛНИТЕЛЯ** фактура, след извършване на документална проверка и/или проверка на място по отношение на количеството, качеството и съответствието на извършените дейности и видове работи, удостоверено със съответните приемо-предавателни протоколи.

(3) **ИЗПЪЛНИТЕЛЯТ** трябва да посочва във фактурите, издадени във връзка с разходи по изпълнение на договора, задължителната информация и реквизити, съгласно Закона за счетоводството.

(4) Разплащането ще се извършва по банков път, чрез банков превод по банкова сметка на **ИЗПЪЛНИТЕЛЯ**, посочена в издадените от него фактури, за извършената и приета работа и удостоверена с приемо-предавателен протокол между ИЗПЪЛНИТЕЛЯ и **ВЪЗЛОЖИТЕЛЯ**.

(5) Плащането включва всички разходи, свързани с изпълнението на задълженията на **ИЗПЪЛНИТЕЛЯ**.

(6) За завършени и подлежащи на разплащане се считат само приетите с приемо -предавателни протоколи и/или актуваните действително извършени дейности и видове работи, които са приети от **ВЪЗЛОЖИТЕЛЯ.**

(7) Допълнително възникналите видове работи, са за сметка на **ИЗПЪЛНИТЕЛЯ**.

(8) В случай на констатирани несъответствия с реално извършените дейности и видове работи по отношение на актувани количества, изисквания за качество и др., съответното плащане се извършва след отстраняване на несъответствията.

(9) Строителните и монтажни работи, изпълнени в отклонение от нормите на действащите нормативни и други приложими актове, не се заплащат от **ВЪЗЛОЖИТЕЛЯ**.

**IV. ПРАВА И ЗАДЪЛЖЕНИЕ НА ИЗПЪЛНИТЕЛЯ**

**Чл.5.**(1) **ИЗПЪЛНИТЕЛЯТ** е длъжен

1. да изпълнява възложените му работи без отклонения от заявките на **ВЪЗЛОЖИТЕЛЯ**, както и при спазване на разпоредбите на националното законодателство;
2. да влага висококачествени материали, както и да извършва качествено СМР;
3. да осигури материали и механизация за осъществяване дейностите по договора;
4. своевременно да изготвя и представя за одобрение документите по чл. 12;
5. приоритетно да започне работа по отстраняване на възникнали аварийни дейности и видове работи след получаване на уведомление за това от страна на **ВЪЗЛОЖИТЕЛЯ**;
6. да осигури на **ВЪЗЛОЖИТЕЛЯ** и определените от него длъжностни лица, възможност за извършване на текущ контрол и проверки на място по изпълнението на работата, включително документална проверка на разходите въз основа на фактури и/или други документи;
7. да възстанови в срок и без протест неправомерно получени от него суми, заедно с дължимата лихва и други средства, установени чрез двустранно подписани протоколи;
8. да спазва гаранционните условия на извършените видове дейности и да отстранява некачествено и/или непълно извършените работи;
9. да прави всичко необходимо за недопускане на повреди и разрушения на инженерната инфраструктура по време на изпълнение на договора, които ако бъдат допуснати се възстановяват за негова сметка;
10. да заплати при необходимост всички законово определени такси, свързани с изпълнение на предмета на договора, включително, но не само такси за прекъсване на електричеството до съответните съоръжения на уличното осветление, такси за достъп да трафопостове, такси за издаване на наряд и други подобни.

**Чл.6.** (1) **ИЗПЪЛНИТЕЛЯТ** се задължава да извърши заявените СМР в договорения в чл. 2 от настоящия договор срок. Ако **ИЗПЪЛНИТЕЛЯТ** не спази срока за изпълнение по своя вина **повече от 3 (три) дни** **ВЪЗЛОЖИТЕЛЯТ** може едностранно без предизвестие да развали договора, като заплати извършените СМР.

(2) В случаите по ал. 1, **ИЗПЪЛНИТЕЛЯТ** дължи неустойка за забавата.

**Чл.7.** От датата на започване на СМР, до момента на окончателното приемане от **ВЪЗЛОЖИТЕЛЯ** на действително извършените дейности и видове работи, съгласно законовите разпоредби, рискът от нараняване, погиване, загуба или повреждане на изградените СМР, имуществото, оборудването и материалите се носи от **ИЗПЪЛНИТЕЛЯ**.

**Чл.8.** **ИЗПЪЛНИТЕЛЯТ** ще носи отговорност за безопасността на труда при изработване на СМР на обекта.

**Чл. 9.** **ИЗПЪЛНИТЕЛЯТ** има право:

1. да иска съдействие от страна на **ВЪЗЛОЖИТЕЛЯ** за изпълнението на договорените дейности и своевременно решаване на всички проблеми, възникнали в процеса на работа и зависещи от него;

2. да иска подписване в договорените срокове и при условията на договора на всички документи,свързани с приемане на извършените дейности и работи в изпълнение на предмета на договора;

3. да иска заплащане в договорените срокове и при условията на договора на дължимите суми от страна на ВЪЗЛОЖИТЕЛЯслед приемане на извършените дейности и работи в изпълнение на предмета на договора.

**V.ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.10.** **ВЪЗЛОЖИТЕЛЯТ** се задължава:

1. да съдейства за изпълнението на договорените дейности, като своевременно решава всички проблеми, възникнали в процеса на работа и зависещи от него;

2. да приеме действително извършената, точно и в пълен обем от **ИЗПЪЛНИТЕЛЯ** работа**,** отговаряща на нормативната уредба, и да заплати в договорените срокове и при условията на договора дължимите суми на **ИЗПЪЛНИТЕЛЯ**;

3. да уведомява своевременно **ИЗПЪЛНИТЕЛЯ** за всички обстоятелства, включително и новонастъпили такива, които са му станали известни и които биха могли да имат отношение към извършването на видовете дейности и работи в изпълнение на предмета на договора.

**Чл. 11.** **ВЪЗЛОЖИТЕЛЯТ** има право:

1. да иска от **ИЗПЪЛНИТЕЛЯ** да изпълни възложените му дейности и видове работи, включително аварийни ремонтни дейности и работи, в срок и без отклонения от поръчката, съгласно договора и приложенията към него и при спазване на разпоредбите на националното законодателство във връзка с изпълнението на дейностите и работите, свързани с предмета на договора;

2. да получава своевременно документите, удостоверяващи извършените дейности и видове работи по изпълнение на договора и тяхната стойност;

3. да иска от **ИЗПЪЛНИТЕЛЯ** приоритетно да започне работа по отстраняване на възникнали аварии, за което своевременно да го уведоми;

4. да изисква от **ИЗПЪЛНИТЕЛЯ** да изпълнява мерките и препоръките, дадени от **ВЪЗЛОЖИТЕЛЯ** или от определени от него длъжностни лица, вследствие на извършени документални проверки и/или такива направени на място;

5. да изисква от **ИЗПЪЛНИТЕЛЯ** да спазва гаранционните условия на извършените видове дейности и работи и да отстранява некачествено и/или непълно извършените работи, некачествените материали и изделия, когато същите са закупени от **ИЗПЪЛНИТЕЛЯ** и са дали дефект след изпълнението и/или влагането им, като ги замени с нови за своя сметка, както през време на изпълнение на договора, така и след изтичането му – до окончателно изтичане на съответните гаранционни срокове;

6. да откаже приемане на извършените видове дейности и работи, които не отговарят на нормативната уредба или са изпълнени неточно или в непълен обем;

7. незабавно да бъде уведомен от **ИЗПЪЛНИТЕЛЯ**, в случай че възникнат форсмажорни обстоятелства, които могат да доведат до забавяне или невъзможност за изпълнение на дейностите и видовете работи по този договор;

8. да изисква от **ИЗПЪЛНИТЕЛЯ** да възстановява за своя сметка допуснати повреди и разрушения на инженерната инфраструктура по време на изпълнение на договора.

**VI ПРИЕМАНЕ НА ИЗВЪРШЕНИТЕ ДЕЙНОСТИ И ВИДОВЕ РАБОТИ**

**Чл. 12.** (1) За отчитане на действително извършените и подлежащи на плащане дейности и работи, **ИЗПЪЛНИТЕЛЯТ** изготвя и предоставя: фактура/и и приемо -предавателни протоколи.

(2) Посочените в ал. 1 протоколи, съдържат имената на специалистите, извършили дейностите и работите, типа на извършената работа, причината за повредата, вложените резервни части и материали, когато са закупени от **ИЗПЪЛНИТЕЛЯ**. Изготвят се в два екземпляра – по един за всяка от страните. В случай, че отчетените дейности и видове работи са извършени на територията на с. Анево, протоколите по ал. 1, се подписват тристранно и от кмета на населеното място.

(3) Отчитането на извършените дейности и работи се извършва непосредствено след приключването им.

**VII. ФОРСМАЖОРНИ СЪБИТИЯ**

**Чл.13.** (1) Страните по настоящия договор не носят отговорност за неизпълнение на задълженията си при настъпването на непреодолима сила. Срокът за изпълнение на задължението се продължава съобразно с периода, през който изпълнението е било спряно. Клаузата не засяга права или задължения на страните, които са възникнали и са били дължими преди настъпването на непреодолимата сила.

(2) Страна, която е засегната от непреодолимата сила, следва незабавно след установяване на събитието да уведоми другата страна и да й представи доказателства за появата, естеството и размера на събитието и оценка на неговите вероятни последици и продължителност. Засегната страна периодично представя последващи известия за начина, по който събитието възпрепятства изпълнението на задълженията й, както и в каква степен го възпрепятства.

(3) Ако непреодолимата сила е възпрепятствала **ИЗПЪЛНИТЕЛЯ** да осъществи дейностите по настоящия договор, сроковете по договора спират да текат и не може да се търси отговорност на **ИЗПЪЛНИТЕЛЯ** за неизпълнение или забава.

(4) Страните не носят отговорност една спрямо друга по отношение на вреди, претърпени като последица от непреодолимата сила.

(5) През времето, когато изпълнението на задълженията на някоя от страните е възпрепятствано от събитието, за което е дадено известие в съответствие с ал. 2 и до отпадане действието на непреодолимата сила, страните предприемат всичко необходими действия, за да избегнат или смекчат въздействието на събитието и доколкото е възможно, да продължат да изпълняват задълженият си по договора, които не са възпрепятствани.

(6) Страните възобновяват изпълнението на задълженията си по настоящия договор веднага, щом е възможно след отпадане на непреодолимата сила.

**Чл.14.** (1) Непреодолима сила (форсмажорно събитие) по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно.

(2) Не е налице непреодолима сила, ако съответното събитие се е случило вследствие на неположена дължима грижа от страна по договора или ако при полагане на дължимата грижа това събитие може да бъде преодоляно.

**VIII. КОНТРОЛ И УКАЗАНИЯ**

**Чл.15.** (1) **ВЪЗЛОЖИТЕЛЯТ** може по всяко време да осъществява контрол по изпълнението на настоящия договор, стига да не възпрепятства работата на **ИЗПЪЛНИТЕЛЯ** и да не нарушава оперативната му самостоятелност.

(2) Указанията на **ВЪЗЛОЖИТЕЛЯ** са задължителни за **ИЗПЪЛНИТЕЛЯ**, освен ако са в нарушение на нормативните изисквания или водят до съществено отклонение от възложените работи.

**IX. ГАРАНЦИОННИ УСЛОВИЯ**

**Чл. 16** (1) Гаранционен срок за изпълнението на предвидените дейности и работи, свързани с предмета на договора е **24 (двадесет и четири) месеца**.

(2) Гаранционните срокове започват да текат от датата на подписване на приемо-предавателните протоколи с описание на действително извършените дейности и видове работи.

(3) При поява на дефекти в сроковете на предходната алинея, **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ** **в 10 (десет) дневен срок от** установяването им.

(4) **ИЗПЪЛНИТЕЛЯТ** се задължава да отстрани за своя сметка появилите се дефекти в гаранционният срок, **в 3 (три) дневен срок** от получаването на писменото известие от **ВЪЗЛОЖИТЕЛЯ**.

(5) В случай, че **ИЗПЪЛНИТЕЛЯТ** не отстрани дефектите по предходната алинея, **ВЪЗЛОЖИТЕЛЯТ** има право да поправи недостатъците чрез трето лице за сметка на **ИЗПЪЛНИТЕЛЯ** или да иска възстановяване на част от платената на **ИЗПЪЛНИТЕЛЯ** цена. Възложителят има и правата по чл. 19.

**X. НЕИЗПЪЛНЕНИЕ. ОТГОВОРНОСТ**

**Чл.17.** При неизпълнение на задълженията по настоящия договор, неизправната страна дължи на другата обезщетение за причинените вреди, при условията на настоящия договор и действащото законодателство.

**Чл.18**. (1) При забава за завършване и предаване на работите по настоящия договор в уговорените срокове **ИЗПЪЛНИТЕЛЯТ** дължи неустойка в размер на 10 % (десет на сто) от стойността на договора за всеки просрочен ден.

(2) При забава на плащанията **ВЪЗЛОЖИТЕЛЯТ** дължи неустойка в размер на законната лихва за забава за всеки просрочен ден.

**Чл.19.** (1) При виновно некачествено извършване на СМР, както и при неизпълнение на чл. 16, ал. 4, освен задължението за отстраняване на дефектите, **ИЗПЪЛНИТЕЛЯТ** дължи и неустойка в размер на 10 % (десет на сто) от стойността на договора.

(2) Дължимата неустойка по предходната алинея не лишава **ВЪЗЛОЖИТЕЛЯ** от възможността да търси и неустойка за забава по чл. 18, ал.1, както и други обезщетения и/или да се възползва от други възможности, предоставени му от закона.

**Чл. 20.** Наложените на **ИЗПЪЛНИТЕЛЯ** неустойки, **ВЪЗЛОЖИТЕЛЯТ** може да прихване от гаранцията за изпълнение на договора.

**XI. ГАРАНЦИЯ ЗА ИЗПЪЛНЕНИЕ**

**Чл.21.** (1)За обезпечаване изпълнението на настоящия договор, при подписването му, **ИЗПЪЛНИТЕЛЯТ** представя документ за внесена гаранция за изпълнение на задълженията си по него, във вид на - ..............................................., (съгласно чл.111, ал.5, т. ..........ЗОП).

(2)Представената от **ИЗПЪЛНИТЕЛЯ** гаранция е в размер на 5 % от стойността на договора или: **3500,00 (три хиляди и петстотин) лева без ДДС.**

(3) Разходите във връзка с предоставянето на банковата гаранция са за сметка на **ИЗПЪЛНИТЕЛЯ**.

**Чл. 22.** (1) Гаранцията за изпълнение на договора се освобождава в 30-дневен срок след приключване на договора и качественото му изпълнение;

(2) **ВЪЗЛОЖИТЕЛЯТ** не дължи на **ИЗПЪЛНИТЕЛЯ** лихви върху сумите по гаранцията за изпълнение, за времето, през което тези суми законно са престояли при него.

**Чл. 23.** (1) **ВЪЗЛОЖИТЕЛЯТ** има право да усвои цялата или част от гаранцията за изпълнение на договора в случаите, предвидени в настоящия договор. Претърпените от **ВЪЗЛОЖИТЕЛЯ** вреди в по-голям размер се претендират и удовлетворяват по общия ред, съгласно законодателството на Република България.

(2) Гаранцията за изпълнение не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранцията за изпълнение.

**XII. ПРЕКРАТЯВАНЕ НА ДОГОВОРА**

**Чл.24. (1)** Договорът се прекратява:

1. със изтичане на срока му или с достигане на максималната му стойност;
2. по взаимно съгласие на страните, изразено писмено;
3. при настъпване на обективна невъзможност за изпълнение на възложената работа;
4. в случай, че **ИЗПЪЛНИТЕЛЯТ** бъде обявен в несъстоятелност или се открие производство по неговата ликвидация;
5. **ВЪЗЛОЖИТЕЛЯТ** може едностранно без предизвестие да развали договора ако **ИЗПЪЛНИТЕЛЯТ** спре работа по своя вина за **повече от 3 (три) дни**, както и в случаите по чл. 6, ал. 1, изр. 2.

(2) В случай че работата бъде спряна по обективни причини, които не могат да се вменят във вина на никоя от страните по договора, то неговото действие се прекратява с двустранен протокол. В този случай **ВЪЗЛОЖИТЕЛЯТ** дължи на **ИЗПЪЛНИТЕЛЯ** възнаграждение за извършената до прекратяването на договора работа.

**XII. ДРУГИ УСЛОВИЯ**

**Чл.25.** Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на договора.

**Чл.26**.(1) Всички съобщения между страните във връзка с настоящия договор следва да бъдат в писмена форма. Съобщенията ще се получават на следните адреси:

1. за ВЪЗЛОЖИТЕЛЯ – гр. Сопот, бул. „Иван Вазов” 34
2. за ИЗПЪЛНИТЕЛЯ – …………………………………..

(2) При промяна на данните, посочени в предходната алинея, всяка от страните е длъжна да уведоми другата в тридневен срок от настъпване на промяната.

**Чл.27.** Нищожността на някоя клауза от настоящия договор не води до нищожност на договора като цяло.

**Чл.28.** Всички допълнително възникнали въпроси след подписването на договора и свързани с неговото изпълнение, ще се решават от двете страни в дух на добра воля с двустранни писмени споразумения.

**Чл.29.** Страните ще решават споровете, възникнали при или по повод изпълнението на договора или свързани с него, или с неговото тълкуване, действителност/недействителност, изпълнение/неизпълнение или прекратяване, по взаимно съгласие и с писмени споразумения, а при непостигане на съгласие въпросът се отнася за решаване пред компетентния съд на територията на РБ по реда на ГПК.

За неуредените въпроси се прилагат разпоредбите на действащото гражданско законодателство.

Настоящият договор се изготви и подписа в два еднообразни екземпляра – по един за всяка от страните.

**ВЪЗЛОЖИТЕЛ: ИЗПЪЛНИТЕЛ:**

**ОБЩИНА СОПОТ ………………….**

ДЕЯН ДОЙНОВ ………………………

*КМЕТ НА ОБЩИНА СОПОТ УПРАВИТЕЛ*

Надежда Тодорова

*Главен счетоводител*